Diari Oficial de la Generalitat Valenciana


Sumari del DOGV 10713, del 13-12-2024 (2024/12849)

RESOLUCIÓ de 25 de novembre de 2024, per la qual s'autoritza un ajust entre programes pressupostaris de la Vicepresidència i Conselleria de Servicis Socials, Igualtat i Vivenda, per import de 2.330.321,89 euros (expedient 16.043/24).
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10439

Data del DOGV
:   13-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12400

CVE
:   GRHJ-C-3628-98940

Data del document
:   25-11-2024

Organisme emissor
:   Conselleria d'Hisenda i Economia

Tipus de document
:   Resolució

El passat 29 d'octubre de 2024 la Comunitat Valenciana va ser afectada per una depressió aïllada en nivells alts (DANA) que ha ocasionat greus danys tant personals com materials a la província de València. Davant d'este esdeveniment, la Generalitat ha posat en marxa un conjunt de mesures en el marc de la situació d'emergència que abasten àmbits tan dispars com el sanitari i sociosanitari, de policia, de les infraestructures, d'ajudes a les persones i als municipis, i mesures fiscals extraordinàries amb la finalitat no sols de donar resposta immediata a la situació d'emergència, sinó d'impulsar una recuperació i tornada a la normalitat el més immediata possible.

Com a conseqüència de l'anterior, la Direcció General d'Infraestructures Sociosanitàries considera imprescindible abordar de manera immediata les actuacions necessàries per a la reparació i la posada a punt de les destrosses produïdes en els centres que han sigut afectats, i atesa l'execució de l'actual del projecte d'inversió ER220, Reforma d'edificis centres socials, del capítol 6, del programa pressupostari 313J00, Planificació i coordinació d'infraestructures sociosanitàries, s'estimen les necessitats de crèdit d’este en 2.010.208,73 euros, per a poder executar les obres necessàries i previstes.

Així mateix, la Direcció General de Dependència i Persones Majors planteja la necessitat de tramitar per via d'emergència un contracte l'objecte del qual consistix en la prestació d'un servici d'atenció integral a les persones afectades per la DANA d'octubre de 2024, ateses temporalment en el CATE Llar Sequera, i com que no es disposa de suficient crèdit en el capítol 2 del programa pressupostari 313G00, Atenció primària i dependència, al qual es va imputar el contracte, s'estimen unes necessitats de crèdit addicionals de 320.113,16 euros.

Consegüentment, i per al finançament de les necessitats de crèdit plasmades anteriorment, la Vicepresidència Primera i Conselleria de Servicis Socials, Igualtat i Vivenda planteja una modificació pressupostària consistent en una transferència de crèdit de disponibilitats existents des dels programes pressupostaris 134A00, Cooperació internacional i desenrotllament sostenible, del capítol 4, en la línia de subvenció de concurrència competitiva S0461, «Ajudes a actuacions d'emergència CAHE per a l'atenció ràpida davant de fenòmens naturals o catàstrofes humanitàries», per import d'1.900.000,00 euros; 313H00, Diversitat, del capítol 4, línia de subvenció de concurrència competitiva S1545, «Foment de la diversitat a través de l'art urbà en els municipis de la Comunitat Valenciana», per import de 308.000,00 euros i el 313C00, Família, infància i adolescència, capítol 2, per import de 122.321,89 euros.

A este efecte, i en virtut del que es disposa en els articles 44 i 49 de la Llei 1/2015, de 6 de febrer, d'hisenda pública, del sector públic instrumental i de subvencions, i en els articles 21 i 24 de Llei 8/2023, de pressupostos de la Generalitat per a l'exercici 2024, així com en l'article 4 del Decret llei 11/2024, de 12 de novembre, del Consell, pel qual s'adopten mesures administratives i economicopressupostàries per a facilitar la resposta de la Generalitat a conseqüència de la DANA patida per la Comunitat Valenciana els dies 28 i 29 d'octubre de 2024 i considerant la competència per a resoldre, de conformitat amb el que s'establix en la Resolució de 12 de febrer de 2024 (DOGV 9792, 20.02.2024), de delegació de determinades competències en òrgans d'esta conselleria, adopte la següent

RESOLUCIÓ

*Primer*

Autoritzar una minoració de crèdit, en el pressupost de gastos, en les aplicacions pressupostàries i pels imports que es detallen a continuació:

|  |  |
| --- | --- |
| *Aplicació pressupostària* | *Import* |
| P90467892YO13289 G.134A00.4 | 1.900.000,00 |
| B90462250ZN77775 G.313H00.4 | 308.000,00 |
| H34552322BI10505 G.313C00.2 | 122.321,89 |
| Total | 2.330.321,89 |

*Segon*

A conseqüència de l'apartat anterior, s'autoritza suprimir les línies de subvenció de concurrència competitiva S0461 i S1545 en l'annex de transferències i subvencions, del pressupost de la Generalitat de 2024, amb el detall següent:

|  |  |  |  |  |  |  |
| --- | --- | --- | --- | --- | --- | --- |
| *Prog.* | *Cap.* | *Codi* | *Denominació* | *Dotació anterior* | *Modificació* | *Dotació actual* |
| 134A00 | 4 | S0461 | Ajudes a actuacions d'emergència CAHE per a l'atenció ràpida davant de fenòmens naturals o catàstrofes humanitàries. | 1.900.000,00 | -1.900.000,00 | 0 |
| 313H00 | 4 | S1545 | Foment de la diversitat a través de l'art urbà en els municipis de la Comunitat Valenciana. | 308.000,00 | -308.000,00 | 0 |

  

*Tercer*

Autoritzar un increment de crèdit, en el pressupost de gastos, en les aplicacions pressupostàries i pels imports que es detallen a continuació:

|  |  |
| --- | --- |
| *Aplicació pressupostària* | *Import* |
| P79110286YB41162 G.313G00.2 | 320.113,16 |
| K35490999BA34499 G.313J00.6 | 2.010.208,73 |
| Total | 2.330.321,89 |

*Quart*

A conseqüència de l'apartat anterior, s'incrementa el projecte d'inversió ER220, Reforma d'edificis centres socials, del capítol 6, del programa pressupostari 313J00, Planificació i coordinació d'infraestructures sociosanitàries, per import de 2.010.208,73 euros.

  

València, 25 de novembre de 2024

Carlos Pablo Gracia Calandín

Sotssecretari de la Conselleria d'Economia i Hisenda